Source: http://monitorulneamt.ro/ceahlaul-la-a-5-a-victorie-consecutiva/
Timestamp: 2020-07-04 17:12:56+00:00

Document:
Ceahlăul, la a 5-a victorie consecutivă » Monitorul de Neamț și Roman
■ pietrenii au învins cu 3-0 pe CSM Bacău, în etapa a X-a a Ligii 3 ■ CSM Ceahlăul rămîne pe locul secund, la 6 puncte distanţă de liderul Aerostar care are 10 victorii din 10 meciuri ■ FC Ozana a cîştigat tot cu 3-0, sub Cetate, în faţa vecinilor de la Şomuz Fălticeni ■
Etapa a X-a a Ligii 3 de fotbal, disputată în week-end, a fost una favorabilă echipelor nemţene din seria I, victorioase în meciurile susţinute pe teren propriu. Sîmbătă, de la ora 14.00, CSM Ceahlăul a primit vizita formaţiei CSM Bacău, iar obiectivul gazdelor era de a cîştiga toate cele trei puncte pentru a rămîne în trena liderului Aerostar, echipă ce bifase a 10-a victorie stagională, cu o zi înainte, în derby-ul cu Oţelul Galaţi. După 90 de minute de fotbal ofensiv, elevii lui Ştefan Stoica s-au impus cu 3-0, graţie reuşitelor lui Yoann Fellrath (41), Vasile Petra (71) şi Vlad Andreş (89), dar băcăuanii au rezistat aproape o repriză asaltului gazdelor, un merit avîndu-l şi prestaţia foarte bună a portarului Teo Cîmpianu, fostul jucător al grupării de sub Pietricica în ultimele două sezoane. A fost a cincea victorie consecutivă a galben-negrilor, care îşi consolidează astfel locul II în clasament, la 6 lungimi de liderul Aerostar, şi cu două puncte mai mult decît Bucovina Rădăuţi, celalaltă echipă de pe podium. De menţionat că pe finalul jocului de la Piatra Neamţ pentru Ceahlăul a debutat şi ultima achiziţie, atacantul Sory Ibrahim Diarra, un jucător de doar 19 ani care s-a descurcat bine în cele 10 minute în care a evoluat. Vineri, în deschiderea rundei, FC Ozana Tîrgu Neamţ a primit vizita formaţiei Şomuz Fălticeni, o echipă cu evoluţii mai bune în deplasare în acest sezon. Gazdele au reuşit să se impună cu scorul de 3-0, după ce, la finalul primelor 45 de minute tabela era neschimbată. Scorul avea să fie deschis în minutul 49, Andu Moisi înscriind cu o lovitură de cap imparabilă, după o centrare perfectă a lui Furtună. Pe finalul meciului oaspeţii s- au descoperit şi Ozana a reuşit să mai marcheze de două ori, în minutele 85 şi 91, primul cu un şut de la circa 25 de metri a lui Mercaş, direct în vinclu, iar cel de-al doilea, înscris tot de Moisi. Rezultatele etapei a X-a: vineri, 25 octombrie: Aerostar Bacău – SC Oţelul Galaţi 2-0; FC Botoşani II – Bucovina Rădăuţi 0-2; Ozana Tîrgu Neamţ – Şomuz Fălticeni 3-0. Sîmbătă, 26 octombrie: CSM Ceahlăul – CSM Bacău 3-0; Ştiinţa Miroslava – KSE Tîrgu Secuiesc 2-0; CSM Focşani – Sporting Lieşti 1-0; CSM Paşcani – Huşana Huşi 1-4; Universitatea Dunărea de Jos Galaţi – Foresta Suceava 2-4.
Cuvinte cheie:5-avictorie

References: CSM 
 CSM 
 CSM 
 CSM 
 CSM 
 CSM 
 CSM 
 CSM